ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
სომხეთში აივ ინფექციის მაჩვენებელი მატულობს ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2013 წლის 11 დეკემბერი   ავტორი: კატერინა პოღოსიანი
ვირუსის გავრცელება მოსახლეობის რუსეთსა და უკრაინაში მიმოსვლას უკავშირდება.
2005 წელს ჰაიკმა, თავისი მრავალი თანამემამულის მსგავსად, ქვეყანა დატოვა და სამუშაოს საძებნელად რუსეთში გაემგზავრა.
მუშაობა მშენებლობაზე დაიწყო, ნაშოვნ ფულს კი ცოლ-შვილთან აგზავნიდა.
„სამუშაო მძიმე იყო და სახლიც მენატრებოდა. მთელი წელი ვმუშაობდი და მხოლოდ ახალი წლისთვის მოვახერხე სახლში დაბრუნება“, – თქვა ჰაიკმა (სახელი ნამდვილი არ არის).
ჰაიკი, რომელიც ახლა 38 წლისაა აივ დადებითია. ტესტი 2006 წელს რუსეთის საიმიგრაციო სამსახურის მოთხოვნით ჩაიტარა. მას სამუშაოს უფლებაზე უარი ეთქვა და ის იძულებული გახდა სამშობლოში დაბრუნებულიყო. სახლში დაბრუნებულმა ჰაიკმა ცოლს სიმართლე უამბო, რის შემდეგაც ქალი სახლიდან წავიდა და თან შვილებიც წაიყვანა.
ჰაიკი ფიქრობს, რომ ის რუსეთში მეგობარი ქალისგან დაინფიცირდა.
შიდსი სომხეთში იშვიათი მოვლენაა, თუმცა ექსპერტები შიშობენ, რომ ინფექციის მზარდმა მაჩვენებელმა შესაძლოა ქვეყნის ჯანდაცვაში კრიზისი გამოიწვიოს.
სტატისტიკური მონაცემები სომხეთში აივ ინფექციის შესახებ საკმაოდ მწირია. სომხეთის ხელისუფლების განცხადებით, 1988 წლიდან, მას შემდეგ რაც ოფიციალურად დაიწყო მონაცემების აღრიცხვა, 1586 შემთხვევაა დაფიქსირებული, აქედან გარდაცვლილია 351 ადამიანი.
ეს ნიშნავს, რომ ოფიციალურად 1 200 ინფიცირებულია დარეგისტრირებული. გაეროს შიდსთან ბრძოლის სააგენტოს (UNAIDS) მონაცემებით, სომხეთში აივ ინფექციის მატარებელი 3 500-მდე ადამიანი ცხოვრობს, მათ შორის ისინი, ვინც ოფიციალურად აღრიცხვაზე არ იმყოფებიან.
ზრდის ტენდენციამ ბოლო წლების განმავლობაში საგძნობლად იმატა. 2012 წელს დაფიქსირდა რეკორდულად დიდი მაჩვენებელი – 228 შემთხვევა. 2013 წლის იანვრიდან ნოემბრამდე კი 205 ახალი შემთხვევაა გამოვლენილი.
„თუ 2012 წლის მონაცემებს წინა წლების მონაცემებს შევადარებთ შეგვიძლია დარწმუნებით ვთქვათ, რომ სომხეთში ეპიდემია ვრცელდება. 2000 წელს ქვეყანაში დარეგისტრირებული იყო 30 ინფიცირებული“, – ამბობს UNAIDS- ის კოორდინატორი სომხეთში ლენა ნანუშიანი. „თუ ამ ციფრს შევადარებთ ისეთი ქვეყნების მაჩვენებლებს, როგორებიცაა უკრაინა ან რუსეთი, რა თქმა უნდა ის უმნიშვნელოა. თუმცა, ჩვენს შემთხვევაში ის საგანგაშოა, განსაკუთრებით თუ გავითვალისწინებთ ინფექციის მზარდ ტენდენციას“.
ჯანდაცვის სამინისტროსთან არსებული შიდსის პრევენციის ცენტრის ხელმძღვანელი ჯანეტა პეტროსიანი ჩვენთან საუბრისას აცხადებს, რომ ინფიცირებულთა 70% მამაკაცებია, რომლებიც სავარაუდოდ ქვეყნის გარეთ დაავადნენ“.
„2012 წლის მონაცემებით პაციენტთა 62% საზღვარგარეთ დაინფიცირდა, ხოლო 20 % მათი პარტნიორები იყვნენ. ეს ნიშნავს, დაინფიცირების შემთხვევების 80% მიგრანტებზე მოდის“, – აცხადებს პეტროსიანი.
რუსეთის მიგრაციის ფედერალური სამსახურის მონაცემების მიხედვით, 2011 წელს რუსეთში 125 000 სომხეთის მოქალაქე დარეგისტრირდა სამუშაოდ. იმის გამო, რომ სომხეთის ეკონომიკა კვლავაც სუსტია, რუსეთსა და უკრაინაში სამუშაოდ წამსვლელთა რაოდენობა სულ უფრო იზრდება.
ექსპერტები თვლიან, რომ ინფექციის სწრაფ და ფართო გავრცელებას მოსახლების ამგვარი მობილურობა უფრო უწყობს ხელს, ვიდრე მაგალითად ზიარი შპრიცების გამოყენება, რასაც საზოგადოების უფრო ვიწრო წრეებში აქვს ადგილი.
UNAIDS მონაცემების მიხედვით, ცენტრალურ აზიასა და აღმოსავლეთ ევროპაში ინფიცირებულთა 90% რუსეთსა და უკრაინაში ცხოვრობს. ისისნი ზიარი შპრიცების გამოყენების შედეგად დაინფიცირდნენ, რაც ავადმყოფობის გავრცელების უპირველეს წყაროს წარმოადგენს.
სომხეთში კი, შიდსის პრევენციის რესპუბლიკური ცენტრის მონაცემების მიხედვით, დაავადების გავრცელების ძირითადი გზა ჰეტეროსექსუალური სქესობრივი კავშირებია.
სწორედ ეს საკითხი აღელავებს ასე ძალიან ქალთა უფლებადამცველი ორგიზინაზიების წარმომადგენლებს. მათი მონაცემების მიხედვით უმეტეს შემთხვევაში ქალებს შიდსით თავიანთი ქმრებისგან გადაედოთ.
„ერთ-ერთი მთავარი პრობლემა, გარდა უცოდინაობისა, არის გენდერული უთანასწორობა“,- ამბობს „ქალთა რესურს ცენტრის“ წარმომადგენელი ანუშ პოღოსიანი. „ჩვენი საზოგადოებისთვის სავსებით ნორმალურია, რომ ქმარი ცოლს ღალატობს როდესაც სამუშაოდ მიდის რუსეთში ან უკრაინაში. რამდენიმე ხნის შემდეგ, მას შეუძლია უკვე ინფიცირებული დაბრუნდეს სახლში, არაფრად ჩააგდოს ცოლის თხოვნა გაიაროს სამედიცინო შემოწმება და ასე გადასდოს მას დაავადება“.
2005 წლიდან ანტირეტროვირუსული მკურნალობა აივ ინფიცირებულთათვის უფასოა. თუმცა, უმეტეს შემთხვევებში შიდსი რჩება ტაბუირებულ თემად და ინფიცირებულთა უმეტესობა თავისი მდგომარეობის შესახებ არც სამედიცინო პერსონალთან და არც სხვასთან არ საუბრობს.
„ხალხი ვისთანაც ჩვენ ვმუშაობთ ხშირად გვიყვება, რომ მაგალითად სტომატოლოგმა პაციენტს მკურნალობაზე უარი უთხრა, როცა გაიგო, რომ ის ინფიცირებული იყო“, – ამბობს ორგანიზაცია „რეალური სამყარო, რეალური ხალხის“ წარმომადგენელი ანუშ არაკელიანი. „თუ სხვა ექიმთან მიხვალ და არ ეტყვი, რომ ინფიცირებული ხარ მკურნალობას ჩაგიტარებს. ასეთი შემთხვევების გამო, ხალხს ამ დაავადებაზე ხმამაღლა ლაპარაკის ეშინია“.
ჰაიკი ერთ-ერთი იმათგანია, ვინც თავისი სტატუსის შესახებ დუმილს ამჯობინებს. მას მკურნალობა რამდენიმე წელია არ ჩაუტარებია, რადგან ეშინია იმის, თუ რას იფიქრებს ხალხი მასზე.
„რუსეთში ხედავ პოსტერებს, რომლებიც შიდსის შესახებ ყოველ ფეხის ნაბიჯზე გაფრთხილებენ. ინფიცირებულებსაც მეტ ნაკლებად ნორმალურად ღებულობენ, არა ისე, როგორც ჩვენთან“, – ამბობს ის. „ხალხი ფიქრობს, რომ შენთან ლაპარაკითაც შეუძლიათ დაავადნენ. ამიტომაც, მირჩევნია ჩუმად ვიყო. მხოლოდ მშობლებმა იციან რაც მჭირს“.
ეკატერინა პოღოსიანი Mediamax რეპორტიორია სომხეთში.
Click to share on Twitter (Opens in new window)
Click to share on Facebook (Opens in new window)
ეკატერინა პოღოსიანი IWPR-ის ერევნის ბიუროს ჟურნალისტია სომხეთში.
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.